CELEX: 32021R2191
Language: sk
Date: 2021-12-10 00:00:00
Title: Vykonávacie nariadenie Komisie (EÚ) 2021/2191 z 10. decembra 2021, ktorým sa povoľuje umiestnenie čerstvých rastlín druhov Wolffia arrhiza a/alebo Wolffia globosa na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

13.12.2021   
               
               
                  SK
               
               
                  Úradný vestník Európskej únie
               
               
                  L 445/1
               
            
         VYKONÁVACIE NARIADENIE KOMISIE (EÚ) 2021/2191
         z 10. decembra 2021,
         ktorým sa povoľuje umiestnenie čerstvých rastlín druhov Wolffia arrhiza a/alebo Wolffia globosa na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 15 ods. 4,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v rámci Únie sa môžu umiestňovať iba tie nové potraviny, ktoré sú povolené a zaradené do únijného zoznamu. Tradičná potravina z tretej krajiny je nová potravina vymedzená v článku 3 ods. 2 písm. c) nariadenia (EÚ) 2015/2283.
                  
               
                     (2)
                  
                  
                     Vykonávacím nariadením Komisie (EÚ) 2017/2468 (2) sa stanovujú požiadavky administratívneho a vedeckého charakteru na tradičné potraviny z tretích krajín.
                  
               
                     (3)
                  
                  
                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (3), ktorým sa zriaďuje únijný zoznam povolených nových potravín.
                  
               
                     (4)
                  
                  
                     Spoločnosť GreenOnyx Ltd. (ďalej len „žiadateľ“) predložila Komisii 7. septembra 2020 v súlade s článkom 14 nariadenia (EÚ) 2015/2283 oznámenie o svojom úmysle umiestniť na trh Únie čerstvé rastliny druhov Wolffia arrhiza a Wolffia globosa ako tradičnú potravinu z tretej krajiny. Žiadateľ požiadal, aby sa čerstvé rastliny druhov Wolffia arrhiza a Wolffia globosa používali ako také v širokej populácii.
                  
               
                     (5)
                  
                  
                     V súlade s článkom 7 ods. 2 vykonávacieho nariadenia (EÚ) 2017/2468 Komisia požiadala žiadateľa o dodatočné informácie v súvislosti s platnosťou oznámenia. Vyžiadané informácie boli predložené 16. októbra 2020.
                  
               
                     (6)
                  
                  
                     Z údajov, ktoré predložil žiadateľ, vyplýva, že čerstvé rastliny druhov Wolffia arrhiza a/alebo Wolffia globosa ako také majú v juhovýchodnej Ázii, najmä v Laose, Mjanmarsku/Barme a Thajsku históriu bezpečného používania v potravinách.
                  
               
                     (7)
                  
                  
                     V súlade s článkom 15 ods. 1 nariadenia (EÚ) 2015/2283 poslala Komisia 20. januára 2021 platné oznámenie členským štátom a Európskemu úradu pre bezpečnosť potravín (ďalej len „úrad“).
                  
               
                     (8)
                  
                  
                     Členské štáty ani úrad nepredložili Komisii v rámci štvormesačnej lehoty stanovenej v článku 15 ods. 2 nariadenia (EÚ) 2015/2283 riadne odôvodnené námietky k bezpečnosti umiestnenia čerstvých rastlín druhov Wolffia arrhiza a Wolffia globosa na trh v rámci Únie.
                  
               
                     (9)
                  
                  
                     Úrad 30. júna 2021 uverejnil svoju „Technickú správu o oznámení čerstvých rastlín druhov Wolffia arrhiza a Wolffia globosa ako tradičnej potraviny z tretej krajiny podľa článku 14 nariadenia (EÚ) 2015/2283“ (4). Úrad dospel k záveru, že dostupné údaje o zložení a histórii používania čerstvých rastlín druhov Wolffia arrhiza a Wolffia globosa a údaje poskytnuté o tradičnej potravine pestovanej v podmienkach vertikálneho poľnohospodárstva opísané v oznámení nevyvolávajú obavy o bezpečnosť.
                  
               
                     (10)
                  
                  
                     V uvedenej správe úrad poznamenal, že bezpečnosť čerstvých rastlín druhov Wolffia arrhiza a Wolffia globosa silne ovplyvňujú environmentálne podmienky vôd, v ktorých sa tieto rastliny pestujú. Preto nie je možné vylúčiť prítomnosť ťažkých kovov a mikrocystínov v týchto čerstvých rastlinách. Okrem toho určité množstvá stopových prvkov, ktoré sa v nich nachádzajú, ako sú meď, molybdén, zinok, bór a mangán, ktoré môžu byť následkom používania hnojív pri pestovaní čerstvých rastlín druhov Wolffia arrhiza a Wolffia globosa, môžu vyvolávať obavy o bezpečnosť pre ľudské zdravie. Preto je vhodné v špecifikáciách tejto tradičnej potraviny v únijnom zozname povolených nových potravín stanoviť najvyššie prípustné množstvá ťažkých kovov, mikrocystínov, medi, molybdénu, zinku, bóru a mangánu.
                  
               
                     (11)
                  
                  
                     Komisia by preto mala povoliť umiestnenie čerstvých rastlín druhov Wolffia arrhiza a/alebo Wolffia globosa ako takých na trh v rámci Únie a zodpovedajúcim spôsobom aktualizovať únijný zoznam povolených nových potravín.
                  
               
                     (12)
                  
                  
                     Vykonávacie nariadenie (EÚ) 2017/2470 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            
               1.   Čerstvé rastliny druhov Wolffia arrhiza a/alebo Wolffia globosa špecifikované v prílohe k tomuto nariadeniu sa zaraďujú ako tradičná potravina z tretej krajiny do únijného zoznamu povolených nových potravín stanoveného vo vykonávacom nariadení (EÚ) 2017/2470.
            
            
               2.   Zápis v únijnom zozname podľa odseku 1 musí zahŕňať podmienky používania a špecifikácie stanovené v prílohe k tomuto nariadeniu.
            
         
         
            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2468 z 20. decembra 2017, ktorým sa stanovujú požiadavky administratívneho a vedeckého charakteru na tradičné potraviny z tretích krajín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 55).
         
            (3)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (4)  Podporné publikácie EFSA, https://doi.org/10.2903/sp.efsa.2021.EN-6658.
      
      
         
            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:
            
                        1.
                     
                     
                        Do tabuľky 1 (Povolené nové potraviny) sa vkladá tento zápis:
                        
                                    „Povolená nová potravina
                                 
                                 
                                    Podmienky, za ktorých možno novú potravinu používať
                                 
                                 
                                    Doplňujúce špecifické požiadavky na označovanie
                                 
                                 
                                    Iné požiadavky
                                 
                              
                                    Čerstvé rastliny Wolffia arrhiza a/alebo Wolffia globosa (tradičná potravina z tretej krajiny)
                                 
                                 
                                    Konkrétna kategória potravín
                                 
                                 
                                    Najvyššie prípustné množstvá
                                 
                                 
                                    Názov novej potraviny na označení potravín, ktoré ju obsahujú, je „Wolffia arrhiza a Wolffia globosa“ alebo „Wolffia arrhiza“ alebo „Wolffia globosa“ v závislosti od použitej rastliny.“
                                 
                                 
                                     
                                 
                              
                                    Čerstvé rastliny Wolffia arrhiza a/alebo Wolffia globosa ako také
                                 
                                 
                                     
                                 
                              
                  
                        2.
                     
                     
                        Do tabuľky 2 (Špecifikácie) sa vkladá tento zápis:
                        
                                    „Povolená nová potravina
                                 
                                 
                                    Špecifikácie
                                 
                              
                                    Čerstvé rastliny Wolffia arrhiza a/alebo Wolffia globosa (tradičná potravina z tretej krajiny)
                                 
                                 
                                    
                                       Opis/definícia
                                    
                                    Tradičná potravina pozostáva z čerstvých rastlín druhov Wolffia arrhiza (L.) Horkel ex Wimm. a/alebo Wolffia globosa (Roxb.) Hartog & Plas (čeľaď: Araceae).
                                    
                                       Mikrobiologické kritériá
                                    
                                    Počet aeróbnych mikroorganizmov: < 103 JTK/g
                                    Celkový počet kvasiniek a plesní: < 100 JTK/g
                                    
                                       Enterobacteriaceae celkovo: < 100 JTK/g
                                    
                                       Escherichia coli: < 100 JTK/g
                                    
                                       Salmonella: neprítomná v 25 g
                                    
                                       Listeria monocytogenes: neprítomná v 25 g
                                    
                                       Staphylococcus aureus: neprítomná/10 g
                                    
                                       Ťažké kovy
                                    
                                    Olovo: < 0,3 mg/kg
                                    Arzén (anorganický): < 0,10 mg/kg
                                    Kadmium: < 0,2 mg/kg
                                    Chróm: < 1 mg/kg
                                    Ortuť: < 0,10 mg/kg
                                    
                                       Stopové prvky
                                    
                                    Meď: < 0,8 mg/kg
                                    Molybdén: < 0,3 mg/kg
                                    Zinok: < 5 mg/kg
                                    Bór: < 5 mg/kg
                                    Mangán: < 6 mg/kg
                                    
                                       Cyanotoxíny
                                    
                                    Mikrocystíny: 0,006 μg/g
                                    
                                       Pesticídy
                                    
                                    Hladiny pesticídov v súlade s číselným kódom 0254000 („podskupina d) potočnica“ v skupine Listová zelenina, bylinky a jedlé kvety) podľa nariadenia (ES) č. 396/2005 (1).“
                                 
                              
                                    
                                                (*)
                                             
                                             
                                                JTK: jednotky tvoriace kolónie
                                             
                                          
                              
                  
               (1)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).